text: Mød prinsesse Marie i Etiopien
  08 marts 2014 kl. 13.55
  Lørdag 18.25 kan du møde prinsesse Marie i Etiopien på TV2. Som protektor for Folkekirkens Nødhjælp besøgte hun det fattige land som optakt til organisationens landsindsamling søndag.
  TV SYDs Ken Koustrup fulgte prinsessen en lille uge i Etiopien, hvor hun var indbudt til at se en række hjælpeprogrammer, fra landbrugsproduktion til bekæmpelse af AIDS.
  - Jeg synes, man ser en ny side af prinsesse Marie. Hun er meget vidende, deltagende og engageret ? og så er hun et meget ærligt og dejligt menneske at møde, siger journalist Ken Koustrup.
  Han har produceret programmet sammen med fotograf Troels Sørensen, TV SYD.
  